**PIETEIKŠANĀS KRĀJUMA APMEKLĒJUMAM**

Rīgas vēstures un kuģniecības muzeja krātuve **bez maksas ir atvērta apmeklētājiem pētniecības nolūkos.**

Lai apmeklētu muzeja krātuvi, **jāaizpilda iesniegums** (s*kat.:* [*https://www.rigamuz.lv/rvkm/krajums/*](https://www.rigamuz.lv/rvkm/krajums/) *- iesnieguma veidlapu paraugi*), kurā jānorāda:

1. interesējošā tēma (piem., ēkas Brīvības ielā 40 būvvēsture vai 1920.-1930. gadu Rīgas ražojumu iesaiņojums);
2. priekšmetu veids (piem., fotogrāfijas, kartes, plāni);
3. izmantošanas mērķis (piem., arhitektoniskā izpēte vai raksta sagatavošana, vai bakalaura darba izstrāde).

Parakstīts iesniegums jānosūta muzeja administrācijai uz e-pasta adresi [direkt@rigamuz.lv](mailto:direkt@rigamuz.lv).

Pēc iesnieguma saņemšanas ar jums 10 dienu laikā sazināsies krājuma glabātāji, lai vienotos par krātuves apmeklējuma datumu un laiku.

Mēs cenšamies būt pretimnākoši un atbildēt visiem interesentiem pēc iespējas ātrāk, tomēr, lūdzu, ņemiet vērā, ka krātuves apmeklējums notiek rindas kārtībā tikai darba dienās un tas iepriekš ir jāsaskaņo.

**DIGITĀLU REPRODUKCIJU IEGŪŠANA**

Rīgas vēstures un kuģniecības muzejs uz iesnieguma pamata var izsniegt krājuma priekšmetu **digitālas reprodukcijas publicēšanai** (piem., mācību darbā, rakstā, grāmatā, internetā, TV u. tml.) **vai privātai lietošanai pētniecības nolūkos** (piem., ģimenes vēstures izpētei u. tml.).

Digitālu reprodukciju izsniegšana ir **maksas pakalpojums** *(skat.:* *<https://www.rigamuz.lv/rvkm/cenas/>).*

Lai saņemtu digitālas reprodukcijas, **jāaizpilda iesniegums** (s*kat.:* [*https://www.rigamuz.lv/rvkm/krajums/*](https://www.rigamuz.lv/rvkm/krajums/) *- iesnieguma veidlapu paraugi),* kurā jānorāda:

1. informācija par publikāciju vai citiem reprodukciju izmantošanas veidiem;
2. konkrēto muzeja priekšmetu inventāra numuri un īss apraksts;
3. bankas rekvizīti.

Parakstīts iesniegums jānosūta muzeja administrācijai uz e-pasta adresi [direkt@rigamuz.lv](mailto:direkt@rigamuz.lv).

Pēc iesnieguma saņemšanas ar jums 10 dienu laikā sazināsies krājuma glabātāji – tiks sagatavots rēķins un noformēta publicēšanas atļauja. Pēc rēķina apmaksas tiks uzsākta priekšmetu digitalizācija.

Mēs cenšamies izpildīt visus pasūtījumus pēc iespējas ātrāk, tomēr, lūdzu, ņemiet vērā, ka digitālu reprodukciju izgatavošana notiek rindas kārtībā un ir atkarīga gan no pasūtījuma apjoma, gan no speciālistu noslodzes. Minimālais pasūtījuma izpildes termiņš ir 30 dienas.

Autortiesību ievērošana ir publikācijas autora pienākums, par ko muzejs neuzņemas atbildību.